প্রথমতঃ তারা পার্বত্য ক্ষুদ্র নৃগোষ্ঠীদের জীবনমানের উন্নয়নের কথা বলে, অথচ বাস্তবে তারা এখানকার শিক্ষার অগ্রগতিতে বাঁধা প্রদান করে। প্রমাণ হিসেবে রাঙ্গামাটিতে মেডিকেল কলেজ ও বিশ্ববিদ্যালয় স্থাপনে বাঁধা ও অন্যান্য স্থানে উচ্চতর শিক্ষা প্রতিষ্ঠান স্থাপন করতে নিরুৎসাহিত করার বিষয়টি উপস্থাপন করা যায়। তারা যে বিশাল অংকের (বছরে প্রায় সাড়ে চার শ কোটি টাকা) চাঁদা আদায় করে তার সামান্য অংশও শিক্ষার উন্নয়নে কোথাও ব্যয় করা হয়েছে বলে কারো জানা নেই। এর পেছনের মূল কারণ হলো পাহাড়ীদের মূর্খ করে রাখতে পারলে তাদের শোষণ করা সুবিধা। তাছাড়া আঞ্চলিক দলসমূহের নেতানত্রীদের ছেলেমেয়েরা শহরের নামী–দামি বিদ্যালয়, বিশ্ববিদ্যালয়ের কোটা এবং বিদেশে স্কলারশিপ এর মাধ্যমে পড়াশোনা করার সুযোগ সহজেই পেয়ে যায়। বাংলাদেশ সরকার পার্বত্য এলাকার শিক্ষার উন্নয়নের জন্য নিরন্তর কাজ করে যাচ্ছে। স্বাধীনতার প্রাক্কালে পার্বত্য এলাকায় মাত্র ৬টি বিদ্যালয়/কলেজ ছিল যার বর্তমান সংখ্যা কমবেশী ৫০০ টি। প্রাথমিক বিদ্যালয় এখন প্রতি পাড়ায় পাড়ায়। ১৯৭০ সালে এই অঞ্চলে শিক্ষার হার ছিল মাত্র ২% যা এখন প্রায় ৫০% । সরকারের আন্তরিক সদিচ্ছা সত্ত্বেও আঞ্চলিক সন্ত্রাসীদের অপতৎপরতার কারণে শিক্ষা কার্যক্রমকে আরও বেগবান করা সম্ভব হচ্ছে না।